STECคว้างานกทม.377ล้านบาท
บริษัท ซิโน-ไทย เอ็นจีเนียริ่ง แอนด์ คอนสตรัคชั่น (STEC)ได้ลงนามกับกรุงเทพมหานคร(กทม.)รับเงินมูลค่าโครงการ 377.76 ล้านบาท
8 ก.ค. 2554

บริษัท ซิโน-ไทย เอ็นจีเนียริ่ง แอนด์ คอนสตรัคชั่น (STEC)ได้ลงนามกับกรุงเทพมหานคร(กทม.)รับเงินมูลค่าโครงการ 377.76 ล้านบาท 
ทั้งนี้ กทม.ว่าจ้างบริษัทในการก่อสร้างสะพานคอนกรีตเสริมเหล็กและงานที่เกี่ยวข้อง ของโครงการก่อสร้างสะพานต่างระดับถนนจรัญสนิทวงศ์-ถนนกาญจนาภิเษก ตัดถนนกาญจนาภิเษก กำหนดระยะเวลาก่อสร้าง 720 วัน (นับจากวันที่แจ้งให้เริ่มงาน) เมื่อวันที่ 4 ก.ค.ที่ผ่านมา  นักลงทุนกังวลว่าการเปลี่ยนขั้วรัฐบาลใหม่เป็นพรรคเพื่อไทย อาจจะทำให้STEC  ได้งานภาครัฐน้อยลง  จึงมีการขายหุ้น STEC ออกมาอย่างหนัก กดราคาหุ้นร่วงลง ไปถึง11.30 บาทแต่เมื่อบริษัทชี้แจงข้อมูลให้กับกองทุนทั้งในและต่างประเทศในวันที่ 7ก.ค.ที่ผ่านมาว่าบริษัทจะไม่ได้รับผลกระทบจากการปลี่ยนแปลงทางการเมืองแต่อย่างใด และยืนยันว่าจะเข้าร่วมประมูลงานภาครัฐทุกโครงการ  แถมปัจจุบันยังมีงานอยู่ในมือสูง4หมื่นล้านบาท จะรับรู้เป็นรายได้ 1.4 หมื่นล้านบาทในปีนี้ และปีหน้า 1.5 หมื่นล้านบาท จึงคาดว่ากำไรสุทธิในปีนี้จะสูงกว่าปีก่อนที่ทำได้จำนวน443 ล้านบาท ส่งผลให้นักลงทุนไล่ซื้อหุ้น STEC  กลับอย่างรวดเร็ว ดันราคาขึ้นไปปิดสูงสุดที่12.60บาท พุ่งขึ้น1.10บาทหรือเพิ่มขึ้น 9.57%  ดีกว่าตลาดหุ้นโดยรวมที่บวกกว่า 10จุดและปรับตัวขึ้นกว่าหุ้นรับเหมาขนาดใหญ่ตัวอื่นๆ ซึ่งคาดว่าราคาหุ้นในวันนี้ยังมีโอกาสเดินหน้าต่อเนื่อง